《挽诗》
明代·曹义

八十年高雪满簪，一生泉石半清吟。开轩爱种篱边菊，适兴时弹膝上琴。

辽海鹤归春梦远，楚山猿断暮云深。昨来游子闻哀讣，泣对斜阳戻湿襟。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。